路加書述，馬利亞待嫁，天使加百列臨，告將以童身受聖靈孕，生上帝子，當名耶穌，乃救萬民者。時羅馬皇帝奧古斯都，詔天下人民各歸城登籍。是乃居里扭為敘利亞總督時之首次也。彼與夫自加利利之拿撒勒詣猶太，經伯利恆。旅舍俱無空房，遂宿其外。馬利亞誕耶穌於馬廄。謂馬廄者，以聖經版本之異，或飼槽，或畜欄。伯利恆，大衛王所居，又約瑟為王裔，基督生茲，應以色列之預言矣。是夜，天使報牧羊者喜信於鄰野，天軍謳歌歸榮上帝。眾牧入城，訪得聖嬰，乃大喜，傳頌遍城。